
סדר היום:
טיוטת צו הפיקוח על שירותים פיננסיים (שירותים פיננסיים מוסדרים)(דחיית מועדים), התשע"ח-2018


נכחו:
חברי הוועדה: 
משה גפני – היו"ר
עמר בר-לב
מיקי לוי
רחל עזריה
רועי פולקמן
עודד פורר

חברי הכנסת:
אילת נחמיאס ורבין


מוזמנים: 
	עו"ד במחלקה המשפטית, משרד האוצר 
	–
	ברוך לוברט

	סגן בכיר לממונה על שוק ההון, משרד האוצר
	–
	יואב גפני

	רפרנטית בצוות תמ"ס באג"ת, משרד האוצר 
	–
	שירה דימניק

	מנהל תחום אשראי גביה וביטוח ממשלתי, משרד האוצר 
	–
	עמית מירזאי

	פרקליטה-מח' יעוץ וחקיקה, משרד המשפטים 
	–
	לילך וגנר

	עו"ד בלשכה המשפטית משרד הפנים, משרד הפנים 
	–
	שחר פרלמוטר

	מנהל תחום מימון-סוכנות לעסקים קטנים, משרד התמ"ת 
	–
	יוסף משה עדס

	מוזמן/ת
	–
	מתן אברמוביץ

	מוזמן/ת
	–
	חיה  מנע

	שדלן/ית (אימפקט (ל.א.ב) בע"מ), מייצג/ת את איגוד הביטקוין הישראלי
	–
	אירדה קריימר

	שדלן/ית (ברדוגו יועצים), מייצג/ת את גמא ניהול וסליקה בע"מ
	–
	משה ברדוגו

	שדלן/ית
	–
	ניר הירשמן




ייעוץ משפטי: 
שגית אפיק

מנהל/ת הוועדה:
טמיר כהן

רשמת פרלמנטרית
שרון רפאלי


טיוטת צו הפיקוח על שירותים פיננסיים (שירותים פיננסיים מוסדרים)(דחיית מועדים), התשע"ח-2018


היו"ר משה גפני:

[bookmark: _ETM_Q1_51207]שלום לכולם. אני מתכבד לפתוח את ישיבת ועדת הכספים. על סדר היום טיוטת צו הפיקוח על שירותים פיננסיים (שירותים פיננסיים מוסדרים)(דחיית מועדים), התשע"ח-2018. החתמתם את השר? 

יואב גפני:

כן. 

היו"ר משה גפני:

[bookmark: _ETM_Q1_60993][bookmark: _ETM_Q1_59691]יואב גפני, תסביר למה הזעקת אותנו במהירות כזאת. 

יואב גפני:

הזעקנו את הוועדה במהירות - -
[bookmark: _ETM_Q1_68489][bookmark: _ETM_Q1_68881]
רחל עזריה (כולנו):

וזה טוב שהוועדה נענית. 
[bookmark: _ETM_Q1_66669][bookmark: _ETM_Q1_67036]
יואב גפני:

נכון. 
[bookmark: _ETM_Q1_72027]
רחל עזריה (כולנו):

אתה בהאנג-אובר מהבר-מצווה? מזל טוב. 
[bookmark: _ETM_Q1_76246][bookmark: _ETM_Q1_76602]
היו"ר משה גפני:

[bookmark: _ETM_Q1_79779][bookmark: _ETM_Q1_81538]תודה רבה. אני כבר מזמן שכחתי. 
[bookmark: _ETM_Q1_84239]
רחל עזריה (כולנו):

[bookmark: _ETM_Q1_85939][bookmark: _ETM_Q1_90800]אתה יודע, יש כל מיני ועדות, ופה ידוע שיש קצת צחוקים. 
[bookmark: _ETM_Q1_91170]
היו"ר משה גפני:

תכף יהיו יותר. 

יואב גפני:

[bookmark: _ETM_Q1_81915][bookmark: _ETM_Q1_82970]מדובר בנושא בוער שבגינו הוועדה מתכנסת מהיום להיום, כי רק אתמול הוועדה הזאת קיבלה את הצו ונחלצה לטובת העניין שאפרט את פרטיו בעוד רגע. 

היו"ר משה גפני:

יש לכם מזל שזאת לא פגרה כי אם זאת הייתה פגרה הייתי צריך לחכות ארבעה ימים. 
[bookmark: _ETM_Q1_120447]
רחל עזריה (כולנו):

נכון. 

יואב גפני:

[bookmark: _ETM_Q1_150944][bookmark: _ETM_Q1_150965]הנושא הוא כזה: ב-1 ביוני, יום שישי הקרוב, למעשה על פי חוק שירותים פיננסיים מוסדרים, עוברים הנש"מים – נותני שירותי מטבע, מי שנחשב היום לנותן שירותי מטבע, כל אותם אנשים שהפעולות העיקריות שהם עושים זה המרת מטבעות והעברת כספים לחו"ל,  עוברים למשטר חדש מרישום לרישוי, וחל עליהם כל החוק והם הופכים להיות נותני שירותים בנכס פיננסי שמבצעים שלל פעולות. 

היו"ר משה גפני:

לפני החוק הם היו יכולים לעשות את הפעולות האלה? 

יואב גפני:

[bookmark: _ETM_Q1_173724][bookmark: _ETM_Q1_195086]כן. הם עושים במשך שנים את הדברים האלה, אבל השינוי הוא בעולם של האשראי כי חוק האשראי חל בדיוק לפני שנה, ביוני 2017. גורמים רבים בשוק, כ-1,000, עוסקים בניכיון שיקים, במתן אשראי וכולי. הם יכלו לעשות את זה ועושים את זה, אבל נכנסו למשטר רישוי חדש, למשטר פיקוח חדש על כל המשמעויות שלו עם הרציונלים של החקיקה שעברה פה בכנסת. 

[bookmark: _ETM_Q1_220288]לגבי נותני שירותים בנכס פיננסי, מי שהם נש"מים, וביום שישי הקרוב אמורים להפוך להיות נותני שירותים בנכס פיננסי, המעבר הזה בעצם יוצר מצב שבו צו איסור הלבנת הון שחל על נש"ם פג באותו רגע מכוח החוק. 

היו"ר משה גפני:

ומה צריך לבוא במקומו? 

יואב גפני:

צריך לבוא במקומו צו איסור הלבנת הון על נותני שירותים בנכס פיננסי שפורסם בתחילת השבוע שעבר, אבל יעבור זמן עד שהוא ייכנס לתוקפו אף שאנחנו עושים כל מאמץ.

היו"ר משה גפני:

למה זה צריך לקחת זמן?
[bookmark: _ETM_Q1_244113][bookmark: _ETM_Q1_244536]
שגית אפיק:

יותר נכון, למה לא סיימתם בשנה האחרונה?

היו"ר משה גפני:

זאת שאלה אחרת. 
[bookmark: _ETM_Q1_246902]
יואב גפני:

זאת שאלה אחרת. אלה שתי שאלות. 

[bookmark: _ETM_Q1_259176]למה זה לוקח זמן? כי צו זה תהליך. צריך לפרסם לציבור, לקבל הערות, לדון, להעביר לוועדת חוקה ולדון בה, לאשר. זה תהליך שלוקח כחצי שנה. 

היו"ר משה גפני:

[bookmark: _ETM_Q1_283634]ברשות להלבנת הון לא היה התאריך 1 ביוני? זאת אומרת היה רק התאריך העברי? הם ידעו שזה יהיה בשישי הקרוב. מה הם חשבו שיהיה? 
[bookmark: _ETM_Q1_290928][bookmark: _ETM_Q1_292295]
עמר בר-לב (המחנה הציוני):

לא ידעו שזה ביום שישי. 
[bookmark: _ETM_Q1_291733]
היו"ר משה גפני:

[bookmark: _ETM_Q1_291379][bookmark: _ETM_Q1_301326]לא חשוב. הממשלה. אני לא מאשים אף אחד. אני שואל מתוך סקרנות. 

לילך וגנר:

[bookmark: _ETM_Q1_308853][bookmark: _ETM_Q1_312602]אני ממשרד המשפטים, ייעוץ וחקיקה. אני רוצה להסביר לגבי התאריך. הצו הוא של האוצר. גם הצו של איסור הלבנת הון הוא צו של משרד האוצר. 

היו"ר משה גפני:

[bookmark: _ETM_Q1_323299][bookmark: _ETM_Q1_322737]רחל עזריה אמרה שפה יש גם צחוקים – ויש. אז מה, נשמע את משרד המשפטים, הם יותר יצירתיים. בבקשה. 1 ביוני, לא ידעתם שזה ביום שישי? 

לילך וגנר:

ידענו על 1 ביוני ואני חייבת להודות שהתרענו על התקרבות 1 ביוני השנה.
[bookmark: _ETM_Q1_336513]
רועי פולקמן (כולנו):

התחלתם לצפות את 1 ביוני? 
[bookmark: _ETM_Q1_341066][bookmark: _ETM_Q1_341422]
לילך וגנר:

צפינו את 1 ביוני. 
[bookmark: _ETM_Q1_342457]
קריאות:

- - -

לילך וגנר:

[bookmark: _ETM_Q1_353984][bookmark: _ETM_Q1_342949][bookmark: _ETM_Q1_337116][bookmark: _ETM_Q1_336332][bookmark: _ETM_Q1_387427][bookmark: _ETM_Q1_389013][bookmark: _ETM_Q1_399500][bookmark: _ETM_Q1_409516][bookmark: _ETM_Q1_412343][bookmark: _ETM_Q1_420271]אכן הייתה לנו טבלת יאוש לקראת 1 ביוני, ידענו שהוא מגיע. הצו הוא צו של האוצר. טיוטה של הצו הועברה לידי הרשות לאיסור הלבנת הון במשרד האוצר לפני זמן רב. אכן מדובר בהליכי חקיקה שהתעכבו. המטרה שלנו היא לא לבדוק ולבחון מדוע לא הספיקו לחוקק את צו נותני שירותים בנכס פיננסי, אלא למנוע מצב של מה שמכונה "ואקום רגולטורי", שמגזר שלם יצא מפיקוח של צו איסור הלבנת הון. הבעיה היא לא רק אכיפתית. הבעיה היא, כפי שגם חברת הכנסת רחל עזריה ראתה בדיונים שהיו אצלה, שמי שלא חל עליו הצו ופותח חשבון בנק, עלולים להיות קשיים שונים שהבנקים מערימים עקב החובות שמוטלים עליהם מכוח חוק איסור הלבנת הון על נשמ"מים שפותחים חשבונות בנק. ברגע שלא יהיה להם משטר הלבנת הון זה לא רק העניין האכיפתי שלנו שאנחנו רוצים שהם יהיו תחת רגולציה וידווחו לרשות לאיסור הלבנת הון על עסקאות חשודות ופעולות חשודות, אלא זה גם אינטרס שלהם שהם יוכלו בכלל לפעול כמו שצריך מול הבנקים. לכן בעינינו קיים אינטרס עליון לדחות את התחילה ושלא יתבטל לנו צו הנש"מים. 

היו"ר משה גפני:

תודה. את מהרשות לאיסור הלבנת הון? 
[bookmark: _ETM_Q1_428521]
קריאה:

[bookmark: _ETM_Q1_433172][bookmark: _ETM_Q1_438653]שלום. אני מהרשות לאיסור הלבנת הון. מה שלילך ניסתה להסביר זה שלמרות הצו הוא צו איסור הלבנת הון הרשות היא לא זאת שמוציאה את הצו. 
[bookmark: _ETM_Q1_438581]
היו"ר משה גפני:

מה? 

קריאה:
[bookmark: _ETM_Q1_436517]
[bookmark: _ETM_Q1_437730][bookmark: _ETM_Q1_446387]לא הרשות לאיסור הלבנת הון מתקינה את הצו. הסמכות היא לא אצלנו. אנחנו, כמובן, עוזרים ולוקחים חלק, אבל אנחנו לא יכולים להתקין את הצו. זה לא צו של הרשות לאיסור הלבנת הון. 
[bookmark: _ETM_Q1_452133]
היו"ר משה גפני:

[bookmark: _ETM_Q1_459678][bookmark: _ETM_Q1_469662][bookmark: _ETM_Q1_474396][bookmark: _ETM_Q1_477287][bookmark: _ETM_Q1_484979]איציק, אתה תהיה הדובר הראשי פה, אבל אני רוצה לברר כמה דברים לפני כן. אני אתן לך. האינטרס שלכם הוא שלא יהיו מצבים של הלבנת הון. זאת הרשות, על זה היא הוקמה. אם לא הייתי מכנס עכשיו את הוועדה הכול היה פרוץ. המציאות הייתה שהבנקים לא היו נותנים לפתוח חשבונות. יכול להיות שאנשים היו מעלימים את נושא הלבנת ההון. המציאות הזאת הייתה ידועה לכם. אתם הייתם צריכים להרים טלפון לרשות, ולהגיד ש-1 ביוני הגיע. 

קריאה:

[bookmark: _ETM_Q1_504412]אתה חושב שלא עשינו את זה?

היו"ר משה גפני:

אני שואל. אני ממש לא יודע כלום. הכול אני יודע מאתמול אחר הצהריים. 

יצחק וקנין (ש"ס):

[bookmark: _ETM_Q1_513104]אני מסתכל על יואב גפני ועליהם – אלה לא נעים להם מאלה, ואלה לא יכולים - -
[bookmark: _ETM_Q1_519701][bookmark: _ETM_Q1_520104]
היו"ר משה גפני:

אוקיי, הבנו. 

עמר בר-לב (המחנה הציוני):

[bookmark: _ETM_Q1_529712][bookmark: _ETM_Q1_545599]כנציג מהאופוזיציה מאוד מתאים לרדת – איך זה שאתם לא חושבים. אבל אני שואל רגע קדימה. לפי מה שכתוב כאן יש בקשה לדחות את זה בעוד חודש. מצד שני נאמר שזה הליך של חצי שנה. אז איך זה? 
[bookmark: _ETM_Q1_546014]
היו"ר משה גפני:

נשמע את יואב. 

רחל עזריה (כולנו):

אני אסביר. 
[bookmark: _ETM_Q1_545088]
עמר בר-לב (המחנה הציוני):

זאת אופוזיציה קונסטרוקטיבית, אדוני היושב-ראש. 

רחל עזריה (כולנו):

אני אסביר. זה עלה אצלי בוועדה. 
[bookmark: _ETM_Q1_562730][bookmark: _ETM_Q1_563131]
היו"ר משה גפני:

[bookmark: _ETM_Q1_563773]אז נשמע מה הם אומרים. יואב, בבקשה. 

יואב גפני:

[bookmark: _ETM_Q1_595490][bookmark: _ETM_Q1_611560]הנושא הזה נדון בוועדה של רחל בשבועות האחרונים כמה וכמה פעמים בגלל מצוקה אמיתית שקיימת בעולם הזה. המצוקה נובעת מזה שכאשר לא חל על נש"ם צו איסור הלבנת הון או מהבחינה הזאת על כל גוף מפוקח, הוא נמצא בפני בעיה לפתוח חשבון בנק, והגופים הפיננסיים האלה, בלי שיש להם חשבון בנק לא יכולים לפעול. זה קרה בעולם האשראי וצפוי לקרות בעולם של הנש"מים. באמת צפוי שלא יהיה עכשיו צו, ולכן הם הולכים להיות בבעיה. הנושא הזה עלה. אנחנו אמרנו כבר בוועדה אצל רחל שמכיוון שנחיש את כל הפעולות שאנחנו יכולים –ואכן עשינו את זה; השקענו מאמצים רבים כדי לפרסם צו. פרסמנו אותו, ואנחנו נעשה מאמץ. לכן מה שהיה זה שתוך כדי התהליך הזה, וזה גם מה שהצהירה חברת הכנסת רחל עזריה בוועדה שלה, שהיא תפרסם הצעת חוק שתכניס את המפוקחים החדשים תחת צו איסור הלבנת הון. אם זה אכן המצב, כל מה שצריך זה להאריך את החקיקה הזאת עד המועד שבו החוק הזה ייכנס לתוקפו. 

היו"ר משה גפני:

[bookmark: _ETM_Q1_655255][bookmark: _ETM_Q1_663496]אתם לא יכולים ללכת לשני מסלולים שונים. אין מציאות כזאת. אם אתם רוצים שנאריך את ההוראה הזאת אז נאריך את ההוראה. אם אתם רוצים ללכת לתיקון חקיקה כמו שרחל מציעה, אז תלכו. 

רחל עזריה (כולנו):
[bookmark: _ETM_Q1_666718][bookmark: _ETM_Q1_667150]
- - - אמרה שהמחיר הוא שלא יהיה אפשר לתת רישיונות חדשים. 

היו"ר משה גפני:

אבל איך אפשר לבקש ממני דבר כזה? 

שגית אפיק:

אז נאריך לתקופה שאתם צריכים. 

היו"ר משה גפני:

אמרת שזה לוקח חצי שנה? אז נאריך לחצי שנה. 

רחל עזריה (כולנו):

אבל אז בחצי שנה הזאת אי-אפשר לתת רישיונות לנש"מים. 

היו"ר משה גפני:

צריך לגמור את זה עם הבנקים. 
[bookmark: _ETM_Q1_687664]
מיקי לוי (יש עתיד):

אפשר לעשות משהו זמני? לתת להם רישיונות זמניים? 
[bookmark: _ETM_Q1_689061]
שגית אפיק:

אולי שיואב או ברוך יסבירו למה אי-אפשר. 

רועי פולקמן (כולנו):

שגית, מה אם נעשה משהו מודולרי – נאריך לחודש וחצי - - -

היו"ר משה גפני:

אני לא אאריך את זה. 

רועי פולקמן (כולנו):

למה לא? 

היו"ר משה גפני:

ככה. אני לא אאריך. תסבירו מה הבעיות.
[bookmark: _ETM_Q1_715521]
[bookmark: _ETM_Q1_715879][bookmark: _ETM_Q1_717239][bookmark: _ETM_Q1_705503][bookmark: _ETM_Q1_705949][bookmark: _ETM_Q1_721287][bookmark: _ETM_Q1_733532]קיבלתי את המידע שהתחלתי לקלוט מה קורה פה ממש אתמול לפנות ערב או אחר הצהריים. מזל שהצוות פה התגייס. אני הודעתי בתחילת השבוע שאני לא מסדר את סדר היום השבוע, ולא עמדתי בדיבורי, והכול בגלל שלקחתי אחריות על מה שקורה בעניין הזה.  

אמרת שזה לוקח חצי שנה. הבנתי. אנחנו נאריך בחצי שנה. מה הבעיות?

יואב גפני:

[bookmark: _ETM_Q1_749792][bookmark: _ETM_Q1_774676]זה אמנם לוקח במצב דברים רגיל חצי שנה, אבל מכיוון שיש מחיר שהשוק הזה משלם במהלך החצי שנה הזאת, אנחנו קיבלנו החלטה שנתגייס ונעשה כל מאמץ אפשרי כדי להקדים את התהליך הזה בכמה שיותר כי המצב שנוצר בתקופת הביניים הזאת שמוארכת החקיקה זה שלא יכולים להיכנס שחקנים חדשים, נש"מים חדשים, נותני שירות מטבע או השחקנים הראשיים. 

שגית אפיק:

[bookmark: _ETM_Q1_782354]אבל למה? - - - בסופו של דבר, אז תקבל על עצמך עוד משהו ואולי תוותר על משהו כדי כן להכניס את השחקנים הללו בתקופה הזאת. אתה מבין מה אני אומרת? 

יואב גפני:

[bookmark: _ETM_Q1_793627]כן, אני מבין, אבל אני רוצה להסביר את הקושי. למעט ההיבט של צו איסור הלבנת הון בכל ההיבטים האחרים גם בהיבט של הרישיונות נערכנו כראוי והשקענו מאמצים - -

היו"ר משה גפני:

לא רלוונטי. אתם רשות מעולה. אנחנו יודעים את זה. אתם רשות מעולה, המערכת כשלה, וצריך לשלם מחיר. 

מיקי לוי (יש עתיד):

חמישה חודשים כשחוזרים מהפגרה וזהו. 
[bookmark: _ETM_Q1_825911]
רחל עזריה (כולנו):

למה? אני מעבירה את החוק הזה עוד חודש. 

מיקי לוי (יש עתיד):

איך תביאי אותו להצבעה? לא תספיקי להביא את זה להצבעה. 

רחל עזריה (כולנו):

מה אתה אומר? זה אצלי בוועדה, מיקי. 

יואב גפני:

[bookmark: _ETM_Q1_842367][bookmark: _ETM_Q1_851899][bookmark: _ETM_Q1_884551][bookmark: _ETM_Q1_896487]כבוד היושב-ראש, עד לפני שבוע אנחנו היינו במצב שבו נערכנו שב-1 ביוני אנחנו מתחילים להפיק רישיונות. המשמעות היא שבינואר האחרון במקום לתת לנותני שירותי מטבע תעודת רישום לשנה שלמה, ידענו שהחוק נכנס ב-1 ביוני, ונתנו להם תעודת רישום עד 31 במאי. במרץ העלינו מערכת חדשה לאוויר, שלחנו הודעות והתרענו בפניהם, והתחלנו לתת לכולם אישורים. הפסקנו לתת רישום לנש"מים כי אמרנו, אנחנו כבר בעולם החדש עכשיו. אז אני עונה לשאלתך שגית – אנחנו לא יכולים לחזור למצב שבו אנחנו נותנים תעודות רישום. אנחנו בהחלט ניתן אישור על הגשת בקשה לשחקנים קיימים, ומי שרוצה להיות חדש אנחנו נבדוק אותו, וכמובן, נאשר אותו מוקדם ככל האפשר כדי שביום שהחוק הזה נכנס לתוקפו, בהתאם למה שהוועדה תחליט היום – באותו יום הוא יוכל להתחיל לפעול. אנחנו רק לא רוצים שזה יידחה. 
[bookmark: _ETM_Q1_908998]
היו"ר משה גפני:

[bookmark: _ETM_Q1_911565][bookmark: _ETM_Q1_911781]אני מציע שניקח ארבעה או חמישה חודשים  - -

ניר הירשמן:

כבודו, זה יוצר בעיה קשה. 
[bookmark: _ETM_Q1_914519]
היו"ר משה גפני:

סליחה, שם ותפקיד. 

ניר הירשמן:

[bookmark: _ETM_Q1_914892][bookmark: _ETM_Q1_932001][bookmark: _ETM_Q1_935643][bookmark: _ETM_Q1_937353][bookmark: _ETM_Q1_942869][bookmark: _ETM_Q1_947923][bookmark: _ETM_Q1_947883][bookmark: _ETM_Q1_960961][bookmark: _ETM_Q1_966725]אני מאיגוד הביטקוין הישראלי. 50-40 חברות סטארט-אפ ישראליות כיסו באחרונה מיליוני דולרים במטבעות דיגיטליים. ככה הם משלמים משכורות, וככה הם אמורים לשלם שכירות. הם לא יכולים כי הבנקים לא נותנים להם לפתוח חשבונות כיוון שהם אומרים שהם לא יכולים לנהל את סיכוני הלבנת ההון שלהם. הצו החדש כולל בתוכו דגלים אדומים בכל מה שקשור לסיכוני הלבנת הון. זאת אומרת, אנחנו מחכים בכיליון עיניים לכניסת הצו החדש לתוקף. אמרו חודשיים – בסדר גמור, אין שום בעיה. אבל אם עכשיו הדבר הזה יהיה חמישה חודשים, חצי שנה, זה יוצר בעיות קשות. הסטארט-אפים האלה נטועים רגל אחת בישראל, רגל אחת במקום אחר. ככה הם בנויים. והתעשייה פשוט בורחות. 

רחל עזריה (כולנו):

- - -

היו"ר משה גפני:

אם אתם רוצים להגן בכל מחיר על המערכת שעשתה פה טעויות, בבקשה. אין בעיה. 
[bookmark: _ETM_Q1_970740][bookmark: _ETM_Q1_971132]
רחל עזריה (כולנו):

[bookmark: _ETM_Q1_974617]צריך לפתור בעיה. 
[bookmark: _ETM_Q1_976905]
היו"ר משה גפני:

ביום שישי הזה לא הולך לקרות כלום.

ניר הירשמן:

אין שום בעיה. 
[bookmark: _ETM_Q1_977233]
היו"ר משה גפני:

[bookmark: _ETM_Q1_982949][bookmark: _ETM_Q1_986415]ועוד איזו בעיה יש. תקשיב לי רגע, אני בצד שלך. עכשיו אני צריך להיות נגדך. 
[bookmark: _ETM_Q1_990197]
[bookmark: _ETM_Q1_990648][bookmark: _ETM_Q1_995151][bookmark: _ETM_Q1_998204][bookmark: _ETM_Q1_1036591][bookmark: _ETM_Q1_1048093]המציאות היא שלא הולך לקרות פה שום דבר גם אם נעשה חקיקה או מה שלא נעשה. יש אפשרות אחת להציל את המצב, וזאת ההצעה שלי. יש אפשרות אחת להאריך את הצו למועד פחות או יותר סביר שבו אפשר לעמוד, לבקש מרחל עזריה שאצלה יש דיונים בעניין הזה, ושם נעשה החוק, לקיים דיון בשבוע הבא. לקרוא לבנקים ולהגיד להם ולתאר את האמת כמו שהיא שהייתה פה מציאות שהארכנו את המועד, ואם הם מקבלים את האישורים משוק ההון אנחנו מבקשים שתאפשרו להם לפתוח חשבונות. אם אף על פי כן אחרי דיון כזה עם כל מה שמשתמע מהעניין ואחרי שאנחנו מאריכים את המועד זה לא קורה, נתכנס שוב ונחליט מה עושים. אתה במצב לא טוב עכשיו. 

ניר הירשמן:
[bookmark: _ETM_Q1_1051013]
[bookmark: _ETM_Q1_1051839][bookmark: _ETM_Q1_1053671]ברור. אבל אנחנו רוצים להגיע למצב שהצו החדש ייכנס לתוקף. 

היו"ר משה גפני:

כשאני מדבר על 4 חודשים אני לא מדבר על כך שזה יהיה בעוד 4 חודשים, אלא עד 4 חודשים. אם גומרים את העניין קודם אז יהיה קודם. 

רועי פולקמן (כולנו):
[bookmark: _ETM_Q1_1067800]
[bookmark: _ETM_Q1_1068356]ונגיד שהחוק בעוד חודש וחצי מאושר, אפשר שהוא יבטל את הצו? 

רחל עזריה (כולנו):

לא. 
[bookmark: _ETM_Q1_1073602]
מיקי לוי (יש עתיד):

חוזרים מהמושב חמישה. 

שגית אפיק:

אי-אפשר - - -  

רועי פולקמן (כולנו):

[bookmark: _ETM_Q1_1081335]נגיד שאומרים בחוק 4 חודשים - -

שגית אפיק:

[bookmark: _ETM_Q1_1080045]לא, אי אפשר לעשות את זה בצו. 
[bookmark: _ETM_Q1_1082660][bookmark: _ETM_Q1_1083051]
רועי פולקמן (כולנו):

[bookmark: _ETM_Q1_1086304]אבל השאלה היא עם החוק יכול לעשות אובר-רול לצו. 

שגית אפיק:

לא. 
[bookmark: _ETM_Q1_1088486]
רועי פולקמן (כולנו):

אם הוא יכול אז אין בעיה. 

רחל עזריה (כולנו):

[bookmark: _ETM_Q1_1092658]אם הוא יכול אז אין בעיה, אבל הוא לא יכול. 

רועי פולקמן (כולנו):

אפשר להחיל את החוק כך שיהיה אובר-רולינג על הצו? נגיד שעכשיו הצו הוא זמני. 

רחל עזריה (כולנו):

לילך, אפשר להעביר את החוק כך שיהיה אובר-רולינג על הצו? 

לילך וגנר:

[bookmark: _ETM_Q1_1102354][bookmark: _ETM_Q1_1111595]אפשר להתנות את סיומו של החוק לתוקף בפרסומו של צו איסור הלבנת הון שיחול על הסקטור הזה. אני רק אומר שמאחר שהצו הזה חל גם על ישנים וגם על חדשים מן הסתם תהיה לו תחילה מדורגת לגבי מי שחל עליו בעבר צו הנש"מים ושחקנים חדשים שנכנסים לשוק שירצו להיערך. ככה זה היה לפחות לגבי צו האשראי. 

שגית אפיק:

לכן אפשר להסתפק בהארכה של הצו עכשיו. 

יואב גפני:

[bookmark: _ETM_Q1_1141716]אז התשובה לשאלתך שיכולה לסייע בהיבט של הזמנים זה שאפשר להתנות את מועד הדחייה. הרי אנחנו מדברים על שלושה, ארבעה, חמישה חודשים. אפשר להגיד – ארבעה חודשים או מועד כניסת הצו לתוקפו – המוקדם מביניהם.
[bookmark: _ETM_Q1_1148496][bookmark: _ETM_Q1_1149017]
לילך וגנר:

אולי "מועד הפרסום", כי שוב, הוא ייכנס לתוקף באופן הדרגתי. 
[bookmark: _ETM_Q1_1149427]
רועי פולקמן (כולנו):
[bookmark: _ETM_Q1_1155383]
[bookmark: _ETM_Q1_1156224][bookmark: _ETM_Q1_1156998]ואז אם החוק נכנס - -
[bookmark: _ETM_Q1_1159795][bookmark: _ETM_Q1_1160211]
רחל עזריה (כולנו):

[bookmark: _ETM_Q1_1158355]לא, הוא לא מדבר על החוק. 
[bookmark: _ETM_Q1_1158770]
יואב גפני:

יש פתרון אחר. 

שגית אפיק:

[bookmark: _ETM_Q1_1165652]זה פתרון אחר. זה לא פתרון שמשלב את החוק הזה. הפתרון הוא שמאריכים בארבעה חודשים את תחולת החקיקה החדשה. ככה בעצם משאירים את המצב הקיים. אם רשות שוק ההון לפני תום ארבעה חודשים – בעוד חודש - -

רחל עזריה (כולנו):

[bookmark: _ETM_Q1_1195462]אבל אנחנו לא רוצים. 

רועי פולקמן (כולנו):

[bookmark: _ETM_Q1_1194988]אבל אם החוק הזה עובר? 

יצחק וקנין (ש"ס):

[bookmark: _ETM_Q1_1200720]חבר'ה, אתם לא שומעים מה שהוא אומר - - - בעיה בחיים. תשמעו עד הסוף. למה אתם לא שומעים. 

רועי פולקמן (כולנו):

[bookmark: _ETM_Q1_1204371]שמענו. שמענו. 

יצחק וקנין (ש"ס):

[bookmark: _ETM_Q1_1209423]מה שמעת? כל רגע הוא מתחיל ואתה נכנס באמצע. 
[bookmark: _ETM_Q1_1210054]
רועי פולקמן (כולנו):

אז סליחה. אבל הבנו שנכנס הצו החדש, והוא במקום הצו הישן. 

רחל עזריה (כולנו):

בדיוק. 

היו"ר משה גפני:

דיברתם על מדורג, והיא אומרת שאפשר מדורג. 
[bookmark: _ETM_Q1_1212712]
שגית אפיק:
[bookmark: _ETM_Q1_6244]
[bookmark: _ETM_Q1_1217560][bookmark: _ETM_Q1_1224982][bookmark: _ETM_Q1_1235807][bookmark: _ETM_Q1_1239629][bookmark: _ETM_Q1_1244837]יהיה מדורג בין חדשים לבין ישנים כפי שהסבירה לילך. בצו לאיסור הלבנת הון תהיה תחולה מדורגת ביחס לישנים וביחס לחדשים. לכן הסיטואציה אמורה להיפתר עכשיו עם הדחייה שאנחנו עושים. אם אנחנו עושים דחייה לארבעה חודשים זה אמור לסגור את האירוע, למיטב הבנתי. 

רחל עזריה (כולנו):

[bookmark: _ETM_Q1_1247012][bookmark: _ETM_Q1_1245288][bookmark: _ETM_Q1_1252678]אבל לארבעה חודשים אי אפשר לתת רישיונות חדשים. 

שגית אפיק:

[bookmark: _ETM_Q1_1251580]אבל המצב הקיים נשאר. דוחים את התחילה של החוק. 

רחל עזריה (כולנו):

[bookmark: _ETM_Q1_1258374]לא נכון. זה בדיוק העניין. למה עבדתי על החוק הזה? - -

יצחק וקנין (ש"ס):

היום אפשר לתת רישיונות?

רחל עזריה (כולנו):

כן. עד מחר אפשר. 

שגית אפיק:

היום אפשר לתת רישיונות חדשים? 
[bookmark: _ETM_Q1_1269078]
רחל עזריה (כולנו):

[bookmark: _ETM_Q1_1270618][bookmark: _ETM_Q1_1277224][bookmark: _ETM_Q1_1281962]כן. - - - אנחנו יושבים עם רשות שוק ההון ודורשים מהם לתת את הרישיונות כי הנש"מים, כל העבודה הזאת מול הבנקים – הבנקים לא רק מצפצפים עליהם אלא גם  - - -

שגית אפיק:

[bookmark: _ETM_Q1_1283640]אז למה שרשות שוק ההון לא תיתן גם בתקופה הזאת של הארבעה חודשים? זה מה ששאלתי אותך קודם. 
[bookmark: _ETM_Q1_1287945]
רחל עזריה (כולנו):

[bookmark: _ETM_Q1_1293706]כי הם לא יכולים. 
[bookmark: _ETM_Q1_1292657]
[bookmark: _ETM_Q1_1293004][bookmark: _ETM_Q1_1295416][bookmark: _ETM_Q1_1296287][bookmark: _ETM_Q1_1301748][bookmark: _ETM_Q1_1309070][bookmark: _ETM_Q1_1317552][bookmark: _ETM_Q1_1321672][bookmark: _ETM_Q1_1321372][bookmark: _ETM_Q1_1330048][bookmark: _ETM_Q1_1333931][bookmark: _ETM_Q1_1335835]רגע, מה אתם חושבים? לעשות חקיקה כזאת לשלושה חודשים? לעשות חקיקת בזק? זה לא דבר הגיוני. ישבנו בדיון, ואמרתי להם, תאריכו להם את הצו. מה שאתם מציעים זה הרעיון הראשון. בואו נפתור את זה, נאריך את הצו כי באמת 1 ביוני הגיע בהפתעה. היה אולם שלם של נש"מים שהם בסטרס מאוד גדול, אמרו שהמחיר בלתי נסבל; כי מצב הביניים הזה שיש להם אישור המשך עבודה כי זה כאילו מכיוון שהם עבדו לפני שהחוק נכנס אבל הם לא מקבלים את הרישיון הוא מחיר מאוד כבד שמשנים. מה גם שנש"מים חדשים – הרבה פעמים חברות פינטק חדשות שרוצות להירשם, אם עכשיו הן צריכות לחכות ארבעה חודשים זה בדיוק השלב שנגמר להם כל הכסף להשקעות, והם לא מצליחים להתחיל לפעול - - - לפתוח חשבון בנק. 

היו"ר משה גפני:

[bookmark: _ETM_Q1_1343715][bookmark: _ETM_Q1_1358218][bookmark: _ETM_Q1_1378424][bookmark: _ETM_Q1_1379309]אני אגיד מה שאני החלטתי. אתם רוצים – טוב, אתם לא רוצים, לא צריך. עם כל הכבוד, יש גבול למה שאני צריך לעשות. אתמול אחר הצהריים אמרו לי שקרתה תקלה. אני מקבל – כולנו בשר ודם. אמרתי, בסדר, ביקשתי מהצוות ומכולם – גם מהיועצת המשפטית וגם ממנהל הוועדה – לשים את זה בסדר היום ונאריך את הצו. זה מה שביקשתי לעשות. עכשיו אתם צריכים לקבל החלטה. תגידו מה אתם מבקשים ממני. אני לא הולך לעשות ספקולציות עם הדבר הזה. אני מבקש להאריך את הצו, ואני מבקש שהוא יהיה מדורג; אם אתם תספיקו קודם תספיקו קודם. מאריכים את הצו בארבעה חודשים. 

[bookmark: _ETM_Q1_1395593]אני פונה גם לחברת הכנסת רחל עזריה שחוקקה את החוק. זה חוק של ועדת הכספים וצריך אישור של ועדת הכספים. הרי מה הבעיה של הבנקים ב-1 ביוני? הבעיה של הבנקים היא שהם לא יתנו לפתוח חשבונות חדשים. אבל הארכנו את הצו. 
[bookmark: _ETM_Q1_1407080]
קריאה:

[bookmark: _ETM_Q1_1404584]אבל לא - -
[bookmark: _ETM_Q1_1405145]
היו"ר משה גפני:

[bookmark: _ETM_Q1_1406892]בסדר, אז לא. אז אני קם והולך. תעשו מה שאתם רוצים. 

[bookmark: _ETM_Q1_1434518][bookmark: _ETM_Q1_1450171]רחל, תקשיבו לי, אנחנו מאריכים את הצו באופן מדורג. אם אתם מספיקים קודם גם טוב. הבעיה שאי-אפשר לפתוח חשבונות חדשים זה מכיוון שאין כלום, מכיוון שאין צו. יש צו – הבנקים מכוסים, ואז ועדה מוועדות הכנסת, שבמקרה הזה זאת הוועדה של רחל עזריה שחוקקה את החוק הזה, היא שותפה לדיון הזה – היא קוראת בשבוע הבא לבנקים. זה מה שהייתי עושה. הייתי אומר – הארכנו את הצו. אין לכם בעיה מבחינת פתיחת חשבונות חדשים מכיוון שאתם תתרמו לעניין כמו שאמרתם קודם. אתם תיתנו אישורים. 
[bookmark: _ETM_Q1_1453765]
רחל עזריה (כולנו):

[bookmark: _ETM_Q1_1453975][bookmark: _ETM_Q1_1460585]עזוב, הבנקים מצפצפים. עכשיו כשיש הצו הם עושים מה שהם רוצים. 

היו"ר משה גפני:

- - -
[bookmark: _ETM_Q1_1458322]
שגית אפיק:

אנחנו נשאיר את המצב הקיים. ברגע שהוא מאריך נשאר המצב הקיים. הבנקים חייבים לפעול לפי זה. 

רחל עזריה (כולנו):
[bookmark: _ETM_Q1_1464329]
[bookmark: _ETM_Q1_1466682]אבל בלי חוקים חדשים לא יכולים להיכנס לשוק. 

שגית אפיק:

[bookmark: _ETM_Q1_1472199]אבל אין סיבה. 

קריאות:

- - -

היו"ר משה גפני:

[bookmark: _ETM_Q1_1472665]מיותר, מיותר. אני לא עושה משהו אחר. 
[bookmark: _ETM_Q1_1471490][bookmark: _ETM_Q1_1471903]
יצחק וקנין (ש"ס):

זה שאת תצרחי - -

רחל עזריה (כולנו):

[bookmark: _ETM_Q1_1475522]אל תגיד לי "זה שאת תצרחי". נו, באמת.

יצחק וקנין (ש"ס):

אני שואל שאלה – את מסוגלת בוועדה שלך לפתור את הבעיה בשבוע-שבועיים הקרובים? 

רחל עזריה (כולנו):

כן. 

יצחק וקנין (ש"ס):
[bookmark: _ETM_Q1_1485666]
[bookmark: _ETM_Q1_1483339]אז קדימה. מה את רוצה? אז זה יהיה שבוע אחרי כן. 

רחל עזריה (כולנו):
[bookmark: _ETM_Q1_1487348]
אין בעיה. אבל הוא צריך להחליט. הוא רוצה להאריך את הצו לחצי שנה, ואז אני לא אוכל לפתור את הבעיה. 
[bookmark: _ETM_Q1_1489835][bookmark: _ETM_Q1_1490240]
היו"ר משה גפני:

ארבעה חודשים. 

רחל עזריה (כולנו):

[bookmark: _ETM_Q1_1498571]גם אם זה לארבעה חודשים. - - - הן מגייסות כסף. אין להם עכשיו כסף לחכות עוד ארבעה חודשים. 

יצחק וקנין (ש"ס):

אז תפתרו את הבעיה תוך שבועיים. את אומרת שאת מסוגלת.

רחל עזריה (כולנו):

[bookmark: _ETM_Q1_1507765]אבל אני לא יכולה אם הוא לא נותן לי את האופציה. הוא רוצה לקשור לי את הידיים - -
[bookmark: _ETM_Q1_1507190][bookmark: _ETM_Q1_1507613]
יצחק וקנין (ש"ס):

- - -
[bookmark: _ETM_Q1_1510373]
רחל עזריה (כולנו):

הוא לא. כי אי אפשר להעביר את החוק אם הצו עובר. 

שגית אפיק:

אבל הוא משאיר את המצב הקיים היום על כנו. זה מה שהוא עושה. 

רחל עזריה (כולנו):
[bookmark: _ETM_Q1_1513599]
[bookmark: _ETM_Q1_1513976][bookmark: _ETM_Q1_1516998][bookmark: _ETM_Q1_1520658]אבל זה לא נכון. זה לא המצב הקיים. כי הם לא יכולים לתת רישיונות. 

יצחק וקנין (ש"ס):

שבוע-שבועיים לא יתנו רישיונות. 

רחל עזריה (כולנו):

[bookmark: _ETM_Q1_1528411][bookmark: _ETM_Q1_1531161][bookmark: _ETM_Q1_1537032][bookmark: _ETM_Q1_1543008][bookmark: _ETM_Q1_1546168]אבל זה לא שבוע-שבועיים. אם הוא עושה את הצו לחודש אז זה לחודש; אם הוא עושה אותו לארבעה חודשים אז זה לארבעה חודשים. חברות פינטק שנפתחו ומחכות לפתוח חשבון בנק – מה, אני צריכה לעשות לובי ולהביא לכאן את כל חברות הפינטק שתשמענה מה הסיפור? הם מגייסים כסף לחצי שנה עד שהם יכולים להתחיל להרוויח. אתם רוצים לדחות להם בעוד ארבעה חודשים? למה? למה עקרוני? הם טעו, הם פישלו – לא בסדר. אבל יאללה, בואו נפתור את הבעיה. 

היו"ר משה גפני:

[bookmark: _ETM_Q1_1556105]"יאללה" במקרה הזה לא יהיה לי כיוון שעם כל הכבוד מישהו אשם בזה. 

רחל עזריה (כולנו):

[bookmark: _ETM_Q1_1555868]אבל למה אתה מעניש את חברות הפילטק? 

היו"ר משה גפני:

אני לא מעניש אף אחד. אני מאריך את המועד. 
[bookmark: _ETM_Q1_1559261][bookmark: _ETM_Q1_1559548]
רחל עזריה (כולנו):

- - - אנחנו מחפשים פתרון. 
[bookmark: _ETM_Q1_1560554]
היו"ר משה גפני:

[bookmark: _ETM_Q1_1562806]תעשי מה שאת מבינה. אני לא מפריע לך. 
[bookmark: _ETM_Q1_1565616][bookmark: _ETM_Q1_1566001]
יצחק וקנין (ש"ס):

שבוע - - -? 
[bookmark: _ETM_Q1_1564188]
רחל עזריה (כולנו):

כן. למה לא? 

רועי פולקמן (כולנו):

אבל למה זה עקרוני? יגידו חודש וחצי ועוד חודש וחצי. 

רחל עזריה (כולנו):

זה יעבור. 
[bookmark: _ETM_Q1_1574053][bookmark: _ETM_Q1_1574470]
היו"ר משה גפני:

אני לא מבין את הוויכוח. 

רועי פולקמן (כולנו):

מה אכפת לך - -
[bookmark: _ETM_Q1_1577318][bookmark: _ETM_Q1_1577750]
היו"ר משה גפני:

אכפת לי כיוון שהכנסת זה דבר מסודר עד נכון להיום. 
[bookmark: _ETM_Q1_1581531]
רועי פולקמן (כולנו):

זה פרינציפ עכשיו? אני מנסה להבין. 

היו"ר משה גפני:

אני מדבר עכשיו פרינציפ? אני לא מפריע לזה. 
[bookmark: _ETM_Q1_1589953]
רועי פולקמן (כולנו):

אפשר דקה שאלה? 
[bookmark: _ETM_Q1_1588179]
יצחק וקנין (ש"ס):

[bookmark: _ETM_Q1_1590388]ארבעה חודשים או חודש זה היינו הך מבחינתם. מה זה משנה? אם את אומרת שתוך שבועיים את גומרת את זה אז תגמרי, ונגמר הסיפור. 

רחל עזריה (כולנו):

[bookmark: _ETM_Q1_1598789]לא. כי זה לא נכנס לתוקף כל עוד הצו מוארך. 
[bookmark: _ETM_Q1_1601152]
רועי פולקמן (כולנו):

[bookmark: _ETM_Q1_1597541][bookmark: _ETM_Q1_1599554][bookmark: _ETM_Q1_1600386]בזמן שהצו הזה מוארך בארבעה חודשים אי אפשר בזמן הזה להעביר בינתיים חוק. 
[bookmark: _ETM_Q1_1604715][bookmark: _ETM_Q1_1605103]
היו"ר משה גפני:

למה? 

רועי פולקמן (כולנו):

לא יודע. שגית? 

היו"ר משה גפני:

היא לא תענה על זה. זה לא התפקיד שלה. 
[bookmark: _ETM_Q1_1609194]
רועי פולקמן (כולנו):

[bookmark: _ETM_Q1_1610248]אני שואל – אפשר או אי אפשר? אם החוק עובר בעוד שבועיים זה יכול להיכנס במקום החוק? 

יואב גפני:
[bookmark: _ETM_Q1_1615740]
[bookmark: _ETM_Q1_1616221]החוק של חברת הכנסת רחל עזריה? 

רועי פולקמן (כולנו):

כן. 

יואב גפני:

[bookmark: _ETM_Q1_1615471][bookmark: _ETM_Q1_1621332]אם החוק עובר תוך שבועיים אפשר להאריך את הצו בשבועיים ונגמר. 

רועי פולקמן (כולנו):

[bookmark: _ETM_Q1_1622244]לא. נגיד אם הוא הוארך עכשיו לארבעה חודשים, והחוק עובר – הוא גובר על זה? 
[bookmark: _ETM_Q1_1623196]
יואב גפני:

לא. הוא לא גובר על זה. 
[bookmark: _ETM_Q1_1624317][bookmark: _ETM_Q1_1624712]
רועי פולקמן (כולנו):

אוקיי. אז אי אפשר. 
[bookmark: _ETM_Q1_1629853]
היו"ר משה גפני:

למה הוא לא גובר? 

יואב גפני:

[bookmark: _ETM_Q1_1637609]היתרון של החוק של חברת הכנסת עזריה הוא שמרגע שהוא נכנס לתוקפו אנחנו יכולים להתחיל לתת רישיונות.

שגית אפיק:

[bookmark: _ETM_Q1_1640437][bookmark: _ETM_Q1_1650183]אני רוצה להשיב על זה. המתמחה שלי ששמעה את הדיון שהיה בוועדת רפורמות אומרת שאחד הנציגים שלכם שאתם בוחנים את האפשרות להמשיך לתת מתן היתרים ורישיונות - -
[bookmark: _ETM_Q1_1650031]
רחל עזריה (כולנו):

[bookmark: _ETM_Q1_1654270]לא - - -

שגית אפיק:

רגע, אני רוצה שהוא יענה על זה. 
[bookmark: _ETM_Q1_1656103]
[bookmark: _ETM_Q1_1656421][bookmark: _ETM_Q1_1660325][bookmark: _ETM_Q1_1663828]נכון? התשובה היא נכון? זאת אומרת שאם נאריך היום בארבעה חודשים אתם תישארו ונשאיר את המצב הקיים? 

ברוך לוברט:

[bookmark: _ETM_Q1_1664530]כן, אבל זה רק המשך עיסוק לקיימים, לא לחדשים. אנחנו רוצים לתת כמה שיותר מהר רישיונות חדשים לגופים החדשים. 
[bookmark: _ETM_Q1_1678739]
קריאות:

- - -
שגית אפיק:

אני רוצה שיואב יענה לי על השאלה. 

יואב גפני:

[bookmark: _ETM_Q1_1724026][bookmark: _ETM_Q1_1727197][bookmark: _ETM_Q1_1728655][bookmark: _ETM_Q1_1736761][bookmark: _ETM_Q1_1751146][bookmark: _ETM_Q1_1758667]בדיון שנערך אצל חברת הכנסת עזריה בוועדה עלה אותו קושי בסיסי שאנחנו מדברים עליו, שהנש"מים הולכים להיות במציאות שאין לה צווים. אנחנו חשבנו על פתרון רך שאומר שאנחנו ניתן רישיונות, ואנחנו נתנה את מתן הרישיון בכך שנותני שירותים בנכס פיננסי ימשיכו לקיים את הוראות הצו הקיים אף שהצו הזה אינו בתוקף. משרד המשפטים הבהיר שהצו הזה בכל מקרה במצב דברים כזה לא יחול ולא יהיה בתוקף, אבל אנחנו נהיה במציאות שהם יקבלו רישיונות, הם יתחייבו לפעול לפי הצו, ויכול להיות שזה משהו שהבנקים יוכלו לחיות אתו. אז הציעה חברת הכנסת שנעשה תיקון שאומר את הדבר הבא: גם על חדשים שייכנסו ב-1 ביוני אל תתקנו את החוק. החדשים ייכנסו ב-1 ביוני ואז הצו יחול עליהם באופן טבעי. אם זה באמת מה שיהיה, והחוק הזה באופן תאורטי עובר תוך שבועיים אז אפשר לתת באופן עקרוני הארכה בשבועיים וגמרנו. אנחנו במציאות שאנחנו יכולים לתת רישיונות, הצו חל. זה פתרון שהוא באופן עקרוני יותר טוב. 

רועי פולקמן (כולנו):

[bookmark: _ETM_Q1_1777346]תגיד חודשיים עם אופציה להארכה בעוד חודשיים בלי לחזור - - - 
[bookmark: _ETM_Q1_1773717]
היו"ר משה גפני:

[bookmark: _ETM_Q1_1785742]אני לא מבין את הבעיה. לא אכפת לי שום דבר. 
[bookmark: _ETM_Q1_1775947]
רחל עזריה (כולנו):

למה? למה? 
[bookmark: _ETM_Q1_1780985]
רועי פולקמן (כולנו):

למה? זה פרינציפ? 
[bookmark: _ETM_Q1_1779773]
היו"ר משה גפני:

[bookmark: _ETM_Q1_1778093][bookmark: _ETM_Q1_1776223][bookmark: _ETM_Q1_1778535][bookmark: _ETM_Q1_1802215]הבעיה עם הבנקים היא החשש שהם לא ייתנו לפתוח חשבונות חדשים. זאת עובדה. כאשר אין המצב הזה הם עלולים לא לפתוח חשבונות חדשים. אם אנחנו מאריכים את החוק בארבעה חודשים יש המצב הזה שמבחינת משרד המשפטים כל הרשויות השונות, הרגולטורים של הבנקים מסכימים שיפתחו חשבונות חדשים. 

[bookmark: _ETM_Q1_1830469]אם לא הוועדה של רחל עזריה, אני הייתי עושה את זה. אני מציע לה את זה. אני הייתי מאריך את זה בארבעה חודשים. קורא לבנקים בשבוע הבא, קורא לרשות שוק ההון, למשרד המשפטים ולרשות לאיסור הלבנת הון, ושואל – האם אתם יכולים לפתוח חשבונות חדשים. מה הם יגידו, שהם לא יכולים? 
[bookmark: _ETM_Q1_1840617]
רחל עזריה (כולנו):

כן. 
[bookmark: _ETM_Q1_1845635][bookmark: _ETM_Q1_1845998]
היו"ר משה גפני:

[bookmark: _ETM_Q1_1841001][bookmark: _ETM_Q1_1843470][bookmark: _ETM_Q1_1853136][bookmark: _ETM_Q1_1861759]נשאל את שוק ההון אם אפשר או אי אפשר. ואז, אם התוצאה של הישיבה בשבוע שעבר היא כזאת שהחדשים לא יכולים לפתוח – אני לא מבין למה, אין מציאות כזאת. אם הצו מוארך משרד המשפטים יגיד שאפשר לפתוח לנש"מים חשבונות חדשים. כן או לא? 

לילך וגנר:

[bookmark: _ETM_Q1_1871004][bookmark: _ETM_Q1_1878090]מי שחל עליו צו איסור הלבנת הון, לא חל שום שינוי בעניינו, הם יוכלו להמשיך לפעול ולפתוח חשבונות. לגבי סקטור חדש, תעשיית הפילטק, שכרגע לא מוסדרת, ונניח לא חל עליה צו, אלא אולי רק על חלק ממנה - -

היו"ר משה גפני:

אנחנו מאריכים את החוק. 

לילך וגנר:

נכון. אבל מי שכרגע הצו לא חל עליו, מי שלא נכנס להגדרה של נותן שירותי מטבע בצו איסור הלבנת הון ולפי חוק איסור הלבנת הון - -
[bookmark: _ETM_Q1_1893831] 
היו"ר משה גפני:

אני מסתבך כשעונים לי באריכות. 

אני חדש, ואני רוצה לפתוח – לא עכשיו במאי, אני רוצה לפתוח בינואר חדש, אני יכול?

לילך וגנר:

[bookmark: _ETM_Q1_1907304]אם אתה נכנס להגדרת נותן שירותי מטבע – כן. 

היו"ר משה גפני:

[bookmark: _ETM_Q1_1918106]בבקשה, היות שהיכולת שלי מוגבלת בניגוד אלייך אני רוצה שתקשיבי – בינואר הייתי יכול לפתוח. בסדר. 

לילך וגנר:

[bookmark: _ETM_Q1_1921658][bookmark: _ETM_Q1_1921945]תוכל להמשיך. 

היו"ר משה גפני:

אם אני רוצה לפתוח עכשיו, ויש לי הארכה של מועד החוק אני יכול?

לילך וגנר:

כן. 

היו"ר משה גפני:

[bookmark: _ETM_Q1_1935098][bookmark: _ETM_Q1_1940261][bookmark: _ETM_Q1_1945161][bookmark: _ETM_Q1_1951707]אני מאריך את כל הנושא הזה בארבעה חודשים, ואני עושה ישיבה בשבוע הבא, ואני קורא לבנקים ולך ולרשות שוק ההון, ואני שואל את הבנקים – אם באים חדשים ורוצים לפתוח – הכול חוקי עכשיו – הם יכולים להגיד לי שהם לא פותחים לחדשים?

רחל עזריה (כולנו):

למי שנכנס להגדרה הם יכולים לפתוח. 
[bookmark: _ETM_Q1_1955533]
רחל עזריה (כולנו):

[bookmark: _ETM_Q1_1956032]אבל הם גם יכולים לומר שהם לא פותחים. 

היו"ר משה גפני:

אז הם יכולים לפתוח אז נעשה חוק. 
[bookmark: _ETM_Q1_1959974]
רחל עזריה (כולנו):

נו, באמת. 

היו"ר משה גפני:

[bookmark: _ETM_Q1_1960364][bookmark: _ETM_Q1_1965795]אני מביא את זה להצבעה. מי שלא רוצה שלא יצביע. 

[bookmark: _ETM_Q1_1966171]טיוטת צו הפיקוח על שירותים פיננסיים – אם אתם מסכימים. אם אתם לא מסכימים נפזר את הישיבה.
[bookmark: _ETM_Q1_1969847][bookmark: _ETM_Q1_1970259]
קריאות:

- - -

רחל עזריה (כולנו):

אני לא מבינה - -
[bookmark: _ETM_Q1_1973414]
מיקי לוי (יש עתיד):

אין לכם ברירה, זה נגמר ביום חמישי. 

יואב גפני:

אנחנו מסכימים. 

היו"ר משה גפני:

מה? לא הבנתי. אתם מסכימים או לא? 

יואב גפני:

[bookmark: _ETM_Q1_1984000]אנחנו מסכימים. אבל ההצעה שהצעתם בהקשר של התיקון של החוק הזה שהוא ייכנס לתוקפו במוקדם - - -

שגית אפיק:

ארבעה חודשים - -

היו"ר משה גפני:

או בעוד שבוע. 
[bookmark: _ETM_Q1_1989000]
יואב גפני:

או במועד הכניסה של הצו לתוקף. 

היו"ר משה גפני:

[bookmark: _ETM_Q1_1975000]מאה אחוז. 

שגית אפיק:

או פרסום צו הלבנת הון חדש.

לילך וגנר:

אני אדבר על זה עם - - -

היו"ר משה גפני:

[bookmark: _ETM_Q1_2001000]לא. אני צריך לדעת לפני זה. 

שגית אפיק:

תסבירי. 

היו"ר משה גפני:

אני גם ככה עצבני. 
[bookmark: _ETM_Q1_2009000]
לילך וגנר:

[bookmark: _ETM_Q1_2010000]מה שלמדתי מצו האשראי זה שהכניסה לתוקף תהיה הדרגתית. אני רוצה לוודא שהוא כן נכנס לתוקף לפחות לגבי הישנים. לכן חשבתי שהצו – 

היו"ר משה גפני:

אני מדבר על החדשים והישנים בשווה. 

לילך וגנר:

[bookmark: _ETM_Q1_2024000]נכון. אבל אני רוצה שלא יהיה ואקום. 

היו"ר משה גפני:

לא יהיה ואקום. הצו בתוקף ארבעה חודשים. 
[bookmark: _ETM_Q1_2028000]
לילך וגנר:

[bookmark: _ETM_Q1_2034000]הצו יתקיים וייכנס לנותני שירות בנכס פיננסי למי שחל עליו צו הנש"מים, ולגבי החדשים לא אכפת לי – או אני מניחה שהם ידרשו תחולה יותר מאוחרת. 

היו"ר משה גפני:

הם לא יהיו חדשים כי הצו הוא בעוד ארבעה חודשים. הם לא יהיו חדשים. 

לילך וגנר:

בינתיים מבחינתי - -

שגית אפיק:

[bookmark: _ETM_Q1_2049000]- - גם כניסה לתוקף את רוצה. 

לילך וגנר:

[bookmark: _ETM_Q1_2052000]כניסה לתוקף או לפי המוקדם. 

שגית אפיק:

בסדר. 
[bookmark: _ETM_Q1_2051000]
היו"ר משה גפני:

זה בסדר. 

רועי פולקמן (כולנו):

[bookmark: _ETM_Q1_2054000][bookmark: _ETM_Q1_2057000]יש לי שאלה קצרה. אם בתוך חודש מצליחים לסיים את החוק – הוועדה יכולה להתכנס? 
[bookmark: _ETM_Q1_2062000]
היו"ר משה גפני:

אני לא במסלול הזה. 

רועי פולקמן (כולנו):

[bookmark: _ETM_Q1_2068000]אבל השאלה למה זה עקרוני. 

היו"ר משה גפני:

[bookmark: _ETM_Q1_2071000]זה לא עקרוני. אני אגיד לך למה. אנחנו הסכמנו - -

רועי פולקמן (כולנו):

אני שואל - - -

היו"ר משה גפני:

אני לא מבין את העניין הזה. אם יש בעיה אני בלאו הכי רוצה חוק. 
[bookmark: _ETM_Q1_2076000]
רועי פולקמן (כולנו):

[bookmark: _ETM_Q1_2085000][bookmark: _ETM_Q1_2094000]שנייה. תן לי להשלים משפט בלי הפרעה. אם לטובת הפינטק אפשר לקצר זמנים, והצו ייקח זמן – אולי ארבעה-חמישה חודשים, אומרים יכול להיות שאנחנו יכולים לסיים משהו מהיר יותר שיאפשר גם לחדשים להיכנס קודם – נגיד שעד סוף מושב הקיץ אפשר לסיים את החוק; אתה רוצה להעביר עכשיו צו לארבעה חודשים שלא יאפשר לעשות את זה. האם אפשר לסכם - -
[bookmark: _ETM_Q1_2098000][bookmark: _ETM_Q1_2099000]
היו"ר משה גפני:

מה זאת אומרת, לא יאפשר? אם הבעיה נפתרה זה לא היה נשאר. 

רחל עזריה (כולנו):

הבעיה לא נפתרה. 

רועי פולקמן (כולנו):

אי אפשר. 

רחל עזריה (כולנו):

הבעיה לא נפתרה. זה שתגיד שהיא נפתרה לא פותר אותה.

רועי פולקמן (כולנו):

[bookmark: _ETM_Q1_2107000]אם לא מסתדר, לא מסתדר. אבל אם מסתדר תגיד, אין בעיה, נתכנס, נבטל את זה והחוק ייכנס לתוקף. מה הבעיה? זה הסכם ג'נטלמני. מה הבעיה? 
[bookmark: _ETM_Q1_2109000]
היו"ר משה גפני:

[bookmark: _ETM_Q1_2116000][bookmark: _ETM_Q1_2119000]צריך להחליט על הדבר הזה. הרי אנחנו דואגים לחדשים שלא ייתנו להם לפתוח חשבון בבנק. 

רחל עזריה (כולנו):

נכון. 

היו"ר משה גפני:

[bookmark: _ETM_Q1_2123000]צריך לקיים ישיבה בשבוע הבא עם הבנקים ולראות האם אנחנו בבעיה. 

רועי פולקמן (כולנו):

נגיד שזה לא מסתדר. 

היו"ר משה גפני:

אם זה לא מסתדר אז נתכנס אנחנו לא בוועדה ונחשוב על פתרון. לפי דעתי, זה הולך להסתדר. 

רועי פולקמן (כולנו):

בסדר. אם זה מסתדר – אחלה. 
[bookmark: _ETM_Q1_2134000]
היו"ר משה גפני:

אם לא אנחנו נתכנס. 
[bookmark: _ETM_Q1_2135000]
רועי פולקמן (כולנו):

האופציה הנוספת היא לסיים את החוק. 

היו"ר משה גפני:

[bookmark: _ETM_Q1_2143000][bookmark: _ETM_Q1_2129000]נתכנס ונחליט מה עושים. האופציה הזאת של החוק היא אופציה קיימת, אבל נתכנס לראות. 

רחל עזריה (כולנו):

[bookmark: _ETM_Q1_2147000]למה? למה לעשות את זה ככה?

היו"ר משה גפני:

ככה. זאת התשובה. 
[bookmark: _ETM_Q1_2148000]
רחל עזריה (כולנו):

סתם "ככה". 

היו"ר משה גפני:

את רוצה תשובה מפורטת? אני אתן לך תשובה מפורטת. 
[bookmark: _ETM_Q1_2154000]
רחל עזריה (כולנו):

בבקשה. 

היו"ר משה גפני:

[bookmark: _ETM_Q1_2155000]התשובה המפורטת – החוק הזה היה צריך להיות מחוקק בוועדת הכספים. 

רחל עזריה (כולנו):
[bookmark: _ETM_Q1_2160000] 
- - -

היו"ר משה גפני:

[bookmark: _ETM_Q1_2170000][bookmark: _ETM_Q1_2172000][bookmark: _ETM_Q1_2174000]התשובה היא ככה. ואז אנחנו בוועדת הכספים במסגרת העבודה שלנו לא היינו נותנים לחוקק את החוק הזה בלי שהיינו רואים את הצו. לא היינו מחוקקים את זה. את לא מקשיבה לי בדברים החשובים. 

רחל עזריה (כולנו):

[bookmark: _ETM_Q1_2175000]אני מקשיבה לכל מילה. 

היו"ר משה גפני:

[bookmark: _ETM_Q1_2189000][bookmark: _ETM_Q1_2191000][bookmark: _ETM_Q1_2195000][bookmark: _ETM_Q1_2204000][bookmark: _ETM_Q1_2161000][bookmark: _ETM_Q1_2213000][bookmark: _ETM_Q1_2217000]אנחנו לא היינו מחוקקים את החוק הזה אם לא היינו רואים צו מול העיניים. ככה אנחנו נוהגים בכל החוקים שתלויים בצווים. אנחנו מבקשים לפני שאנחנו מצביעים לראות את הצו. עכשיו הכול בסדר – הסכמנו, ביקשתם. זה עבר לוועדה בראשותך, הכול בסדר. פתאום אני חוטף אתמול אחר הצהריים שבכלל יש פה טעות. לא צו, לא מני ולא מקצתי. את רוצה להגיד לי שאני צריך להסכים עם הדבר הזה? הייתי צריך לכנס את הוועדה? כינסתי את הוועדה בגלל האחריות. אז עכשיו אתם מתנים איתי תנאים? נשב, יהיו בעיות – נחליט יחד מה עושים. אני מקווה שאין בעיות. אין דיון.

רחל עזריה (כולנו):

[bookmark: _ETM_Q1_2218000][bookmark: _ETM_Q1_2220000][bookmark: _ETM_Q1_2234000]אין בעיה. בוא נעשה את זה פשוט. לא אני צריכה לשבת לדבר פה. חברות הפינטק ידברו איתך, והנש"מים ידברו איתך. אין בעיה. הם לא באו היום. הם לא האמינו שזה מה שבסוף יתקע את המקלות בגלגלים. וזה מה שאתה עושה פה עכשיו. כל דיון אחר – הם היו ממלאים את האולם. 

היו"ר משה גפני:

תודה. 

רחל עזריה (כולנו):

[bookmark: _ETM_Q1_2236000]אבל הם לא חשבו שפה בשלב הצו כשכבר הבטחנו להם - -

היו"ר משה גפני:

תודה. 

רחל עזריה (כולנו):

[bookmark: _ETM_Q1_2247000][bookmark: _ETM_Q1_2258000]- - שאנחנו מביאים להם פתרון – ואמרנו מראש שלא נאריך את הצו, אלא נעשה את החקיקה כדי להביא את הפתרון – אם הם היו מצפים שיושב-ראש ועדת הכספים חבר הכנסת גפני שידוע בזה שהוא דואג לכל הגופים האלה החוץ-הבנקאיים שצריכים את ההסדרה ולא יכולים לשרוד בלעדיך, ואתה תפנה לבנקים וזה לא יעזור כי הבנקים לא שמים עליהם כי הם מייצרים עבורם תחרותם, והם מפחדים מהלבנת הון. אם הם היו יודעים - - -

היו"ר משה גפני:

מי יבוא אלי?

רחל עזריה (כולנו):

	זה מה שאני אומרת, הם לא ממלאים את החדר  - -

היו"ר משה גפני:

מי יבוא אליי? 

רחל עזריה (כולנו):

[bookmark: _ETM_Q1_2270000]- - כי הם לא דמיינו שמישהו יפגע בהם ככה. 

היו"ר משה גפני:

מי יבוא אליי? 

רחל עזריה (כולנו):

[bookmark: _ETM_Q1_2271000]- - המדינה רוצה לעשות את זה, שתעשה את זה, בבקשה. 

היו"ר משה גפני:

מי יבוא אליי? 

רחל עזריה (כולנו):

[bookmark: _ETM_Q1_2276000]כל הנש"מים והפילטקים וכל מי שסובל. 
[bookmark: _ETM_Q1_2280000]
היו"ר משה גפני:

אם הם יבואו אלי אני אגיד להם שמי שפגע בהם זה אתם. 

רחל עזריה (כולנו):

מי זה "אתם"?

היו"ר משה גפני:

אתם. את. 

רחל עזריה (כולנו):

אני. ממש. 

היו"ר משה גפני:

[bookmark: _ETM_Q1_2301000][bookmark: _ETM_Q1_2305000][bookmark: _ETM_Q1_2306000]למה? מכיוון שזה היה צריך להיות מחוקק כאן, ולפי הנוהל בוועדת הכספים שלנו יש ניסיון ומיומנות בעניין הזה לא היינו מאשרים את החוק בלי שהצו היה מול עינינו. כל התקלה הזאת קרתה מכיוון שחוקקת את החוק בלי שיהיה צו מול עינייך. עכשיו אנחנו בצרות – עוד יומיים יש לנו בעיה. 

רועי פולקמן (כולנו):

- - -

היו"ר משה גפני:

אבל אתם לא יכולים לעשות לי את זה – מה זה, להגיד שאני אשם? 

רחל עזריה (כולנו):

[bookmark: _ETM_Q1_2311000]אתה עושה את זה, אתה עושה את זה  - - 
[bookmark: _ETM_Q1_2312000][bookmark: _ETM_Q1_2313000]
היו"ר משה גפני:

[bookmark: _ETM_Q1_2314000]אני אכנס את הוועדה ותוך כמה שעות – בסדר. 

[bookmark: _ETM_Q1_2317000][bookmark: _ETM_Q1_2319000][bookmark: _ETM_Q1_2322000][bookmark: _ETM_Q1_2324000][bookmark: _ETM_Q1_2325000][bookmark: _ETM_Q1_2331000]ואני חוזר ואומר, הרי מה שמעניין אותי בסופו של דבר – לכן כינסתי את הוועדה – ומה שמעניין אותי גם עכשיו זה שהבעיה לא תצוץ. אני לא אומר שלא עושים. אני אומר שאנחנו עושים את זה, מכנסים את הבנקים. אם אתם אומרים שלא מכנסים את הבנקים אני אכנס אותם. לעשות ישיבה, לראות. 

רועי פולקמן (כולנו):

- - - לא מסתדר. 

היו"ר משה גפני:

[bookmark: _ETM_Q1_2336000]אם זה לא מסתדר נשב. הרי אני לא רוצה לפגוע בהם. 

רועי פולקמן (כולנו):

בסדר. יאללה. 

היו"ר משה גפני:

[bookmark: _ETM_Q1_2341000][bookmark: _ETM_Q1_2342000][bookmark: _ETM_Q1_2351000]מי בעד אישור טיוטת צו הפיקוח על שירותים פיננסיים מוסדרים (דחיית מועדים) לארבעה חודשים? אם זה יהיה קודם זה יהיה קודם כמו שדובר. 

שגית אפיק:

ארבעה חודשים או ממועד כניסתו לתוקף של צו הלבנת הון. 

היו"ר משה גפני:

[bookmark: _ETM_Q1_2355000]מי בעד אישור הצו? ירים את ידו. 


[bookmark: _ETM_Q1_2357000]הצבעה

בעד הצו – רוב
נגד – אין
נמנעים – אין 
הצו אושר.

היו"ר משה גפני:

[bookmark: _ETM_Q1_2370000]הצו אושר. אני מודיע שאם במהלך הימים הקרובים לא יתכנסו עם הבנקים, שלכאורה לא צריך שתהיה בעיה – אנחנו נשב ונמצא פתרון. 

רחל עזריה (כולנו):

נלך לבנקים, אני אדבר איתם, אנחנו נבוא, אנחנו נחזור לסקוור 1. 
[bookmark: _ETM_Q1_2374000]
היו"ר משה גפני:

מאה אחוז. בסדר. אני עובר לסעיף הבא. 


הישיבה ננעלה בשעה 10:40.

